
REFERAT
Privind participarea Consiliului Local în calitate de coorganizator la manifestarea 
„Festivalul Internaţional de Muzică Electronică Urbană TM BASE”, organizată 
de Asociaţia pentru Muzică Urbană „TM BASE” din Timişoara
Prin adresa nr. SC2004 – 020884 / 30.11.2004 Asociaţia pentru muzică urbană „TM   BASE” din Timişoara a solicitat Consiliului Local al municipiului Timişoara sprijinul financiar pentru organizarea manifestării „Festivalul Internaţional de Muzică Electronică Urbană TM BASE”care se va desfăşura în perioada  20-22 octombrie 2005 la Timişoara.
Aflat la ediţia VIII-a ediţie, TM BASE este unicul festival de muzică electronică urbană care se desfăşoară cu o constanţă şi cu un mesaj definit încă din anul 1998. TM BASE reprezintă efortul de a prezenta publicului larg stiluri de muzică acceptate în afara ţării ca alternative dar puţin promovate în România fiind o platformă de afirmare pentru tinerii artişti români şi o şansă pentru public de a auzi şi vedea mari artişti cei mai mulţi pentru prima dată în România.
Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 45.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).


Detalii referitoare la această manifestare se află în materialul anexat.  

Manifestarea a fost inclusă pe Agenda Culturală 2005.   

